turjo4nis/wikipedia-bn-dump-20250701 huggingface dataset:
৩৬-২৪-৩৬

৩৬-২৪-৩৬ হলো ২০২৪ সালের একটি বাংলা ভাষার বাংলাদেশী হাস্যরসাত্মক প্রণয়ধর্মী চলচ্চিত্র। ছবিয়াল ও চরকির ব্যানারে পরিচালনা করেছেন রেজাউর রহমান। রেজাউর রহমান, কারিনা কায়সার ও মোনতাসির মান্নানের রচনায় সিনেমার মূল চরিত্রে অভিনয় করেছেন প্রার্থনা ফারদিন দীঘি, সৈয়দ জামান শাওন এবং কারিনা কায়সার। যা ‘মিনিস্ট্রি অব লাভ’ প্রজেক্টের পঞ্চম সিনেমা। যা ৮ নভেম্বর বাংলাদেশের প্রেক্ষাগৃহে মুক্তি পায়।

অভিনয়শিল্পী 
 কারিনা কায়সার -  সায়রা, একজন মেধাবী ও সফল বিবাহ অনুষ্ঠান পরিকল্পনাকারী।
 সৈয়দ জামান শাওন - তাহসির
 প্রার্থনা ফারদিন দীঘি - প্রিয়ন্তী
 আবু হুরায়রা তানভীর
 শহীদুল আলম সাচ্চু - প্রিয়ন্তীর বাবা
 গোলাম কিবরিয়া তানভীর
 মিলি বাশার - ভাবি
 মানস বন্দ্যোপাধ্যায়
 রোজী সিদ্দিকী
 শামীমা নাজনীন

মুক্তি
২০২৪ সালের জুলাইতে ‘৩৬-২৪-৩৬’ ওয়েব চলচ্চিত্র হিসেবে ১৮ জুলাই ওটিটি প্ল্যাটফর্ম চরকিতে মুক্তির কথা ছিল । তবে রাজনৈতিক পরিস্থিতির কারণে মুক্তি দেয়া সম্ভব হয়নি। এরপর ৮ই নভেম্বর আহসান সারোয়ার পরিচালিত রং ঢং চলচ্চিত্রের সাথে সংঘর্ষে ২৩টি প্রেক্ষাগৃহে মুক্তি পায়।

সিনেমাটি বাংলাদেশ চলচ্চিত্র সার্টিফিকেশন বোর্ড থেকে ইউ (ইউনিভার্সাল) গ্রেডে সেন্সর সার্টিফিকেট পায়।

আরো দেখুন 
 মিনিস্ট্রি অব লাভ
 ফরগেট মি নট 
 কাছের মানুষ দূরে থুইয়া

তথ্যসূত্র

বহিঃসংযোগ 

 

চরকির মৌলিক চলচ্চিত্র
মিনিস্ট্রি অব লাভ, চরকি
২০২৪-এর চলচ্চিত্র
২০২৪-এর প্রণয়ধর্মী চলচ্চিত্র
২০২৪-এর প্রণয়ধর্মী হাস্যরসাত্মক চলচ্চিত্র
২০২০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
বাংলাদেশী প্রণয়ধর্মী নাট্য চলচ্চিত্র
রেজাউর রহমান পরিচালিত চলচ্চিত্র
২০২৪–২৫ নিউজিল্যান্ড ক্রিকেট দলের ভারত সফর

নিউজিল্যান্ড ক্রিকেট দল ভারত ক্রিকেট দলের সাথে খেলার জন্য ২০২৪ সালের অক্টোবর এবং নভেম্বর মাসে ভারত সফর করছিল। সফরটি তিনটি টেস্ট ম্যাচ নিয়ে গঠিত। টেস্ট সিরিজটি ২০২৩–২০২৫ আইসিসি বিশ্ব টেস্ট চ্যাম্পিয়নশিপের অংশ। ২০২৪ সালের জুনে, ভারতীয় ক্রিকেট কন্ট্রোল বোর্ড (বিসিসিআই) ২০২৪–২৫ হোম আন্তর্জাতিক মৌসুমের অংশ হিসাবে সফরের জন্য ফিক্সচার নিশ্চিত করেছিলেন।

সিরিজের আগে, নিউজিল্যান্ড ভারতে মাত্র দুটি টেস্ট ম্যাচ জিতেছিল, তাদের সর্বশেষ জয়টি ১৯৮৮–৮৯ মৌসুমে এসেছিল। নিউজিল্যান্ড সিরিজের তিনটি টেস্টই জিতেছিল, প্রক্রিয়াটিতে বেশ কয়েকটি রেকর্ড স্থাপন করেছিল, যার মধ্যে ভারতে তাদের প্রথম সিরিজ জয় এবং ঘরের মাঠে টেস্ট সিরিজে ভারতকে ৩-০ ব্যবধানে হোয়াইটওয়াশ করার প্রথম উদাহরণ রয়েছে। ২০১২ সালে ইংল্যান্ড তাদের হারানোর পর ঘরের মাঠে এটি ভারতের প্রথম টেস্ট সিরিজ পরাজয় ছিল।

দলীয় সদস্য

নিউজিল্যান্ড কেবল প্রথম ম্যাচের জন্য মাইকেল ব্রেসওয়েলকে এবং দ্বিতীয় এবং তৃতীয় ম্যাচের জন্য ইশ সোধিকে মনোনীত করেছিল। ১৫ অক্টোবর ২০২৪-এ, হাঁটুর আঘাতের কারণে বেন সিয়ার্সকে টেস্ট সিরিজ থেকে বাদ দেওয়া হয়েছিল, জ্যাকব ডাফি তার স্থলাভিষিক্ত হিসাবে নামকরণ করা হয়েছিল।

ভারতের দলের রিজার্ভ হিসেবে হর্ষিত রানা, নিতিশ কুমার রেড্ডি, মায়াঙ্ক যাদব ও প্রসিধ কৃষ্ণার নাম ঘোষণা করেছিলেন। ২০ অক্টোবর ২০২৪-এ, ওয়াশিংটন সুন্দর দ্বিতীয় এবং তৃতীয় টেস্টের জন্য ভারতের স্কোয়াডে যুক্ত করা হয়েছিল। ২২ অক্টোবর ২০২৪-এ, কুঁচকির টানে পুনর্বাসনের কারণে কেন উইলিয়ামসন দ্বিতীয় টেস্ট থেকে ছিটকে যান। তিনি এর আগে একই কারণে প্রথম টেস্ট মিস করেছিলেন। ২৯ অক্টোবর ২০২৪-এ, উইলিয়ামসন তৃতীয় টেস্ট থেকে ছিটকে যান।

টেস্ট সিরিজ

১ম টেস্ট

২য় টেস্ট

৩য় টেস্ট

টীকা

তথ্যসূত্র

বহিঃসংযোগ 
ইএসপিএন ক্রিকইনফোতে সিরিজ হোম

২০২৪-এ নিউজিল্যান্ড ক্রিকেট
২০২৪-এ ভারতীয় ক্রিকেট
নিউজিল্যান্ড ক্রিকেট দলের ভারত সফর
২০২৪-২৫ আন্তর্জাতিক ক্রিকেট প্রতিযোগিতা
ঝুনা চৌধুরী

ঝুনা চৌধুরী (জন্ম: ১১ মার্চ ১৯৫৬) হলেন একজন বাংলাদেশী অভিনেতা। জহিরুল হক পরিচালিত 'ইয়ে করে বিয়ে' চলচ্চিত্রের মাধ্যমে বড় পর্দায় তার আত্মপ্রকাশ ঘটে।

প্রাথমিক জীবন 
ঝুনা চৌধুরী ১৯৫৬ সালের ১১ মার্চ সিলেট বিভাগের হবিগঞ্জ জেলায় জন্মগ্রহণ করেন।

চলচ্চিত্রের তালিকা

তথ্যসূত্র

বহিঃসংযোগ 

 
 

১৯৫৬-এ জন্ম
জীবিত ব্যক্তি
সিলেট বিভাগের ব্যক্তি
হবিগঞ্জ জেলার ব্যক্তি
বাংলাদেশী টেলিভিশন অভিনেতা
বাংলাদেশী চলচ্চিত্র অভিনেতা
চরিত্র (২০২৪-এর চলচ্চিত্র)

চরিত্র ২০২৪ সালের একটি বাংলা ভাষার বাংলাদেশী প্রনয়ধর্মী নাট্য চলচ্চিত্র। ডিএন বাংলার ব্যানারে পরিচালনার পাশাপাশি কাহিনি, সংলাপ ও চিত্রনাট্য লিখেছেন দ্বীন ইসলাম। প্রধান চরিত্রে অভিনয় করেছেন দ্বীন ভাই, ফরহাদ, কান্তানুর, মিস্টি মারিয়া, সমু চৌধুরী, ফারুক আহমেদ এবং বড়দা মিঠু। যা ১৮ই অক্টোবর বাংলাদেশের প্রেক্ষাগৃহে মুক্তি পায়।

এস এম রনির চিত্রগ্রহণে সম্পাদনা করেছেন দ্বীন ইসলাম এবং সুরারোপ করেছেন বেলাল মাহমুদ।

অভিনয়শিল্পী 
 ফরহাদ কান্তানুর
 মিস্টি মারিয়া
 সোমু চৌধুরী
 ফারুক আহমেদ
 মাহমুদুল ইসলাম মিঠু
 মাসুম আজিজ
 আমীর সিরাজী
 গুলশান আরা পপি
 শম্পা নিজাম
 এস এম বান্টি
 বলাক
 দ্বীন ইসলাম

সঙ্গীত
চলচ্চিত্রে মোট ৩টি গান রয়েছে। গানগুলোতে কণ্ঠ দিয়েছেন ফজলুর রহমান বাবু, রিংকু ও চঞ্চল। সংগীত পরিচালনা করেছেন বেলাল হোসেন চঞ্চল, পূর্ণ মিলন। আবহ সংগীত করেছেন আশ্রাফুল।

মুক্তি 
চলচ্চিত্রটি ২০২৪ সালের ১৮ই অক্টোবর মির্জা সাখাওয়াৎ হোসেন পরিচালিত হৈমন্তীর ইতিকথা চলচ্চিত্রের সাথে সংঘর্ষে ৪টি প্রেক্ষাগৃহে মুক্তি পায়।

২০২৪ সালের ১০ই অক্টোবর ইউটিউবে ট্রেইলার প্রকাশ করা হয়।

তথ্যসূত্র

বহিঃসংযোগ 
 

বাংলা ভাষার বাংলাদেশী চলচ্চিত্র
বাংলাদেশী প্রণয়ধর্মী নাট্য চলচ্চিত্র
দ্বীন ইসলাম পরিচালিত চলচ্চিত্র
মজিবুর রহমান (শিল্পপতি)

মজিবুর রহমান (জন্ম: ২৭ ডিসেম্বর ১৯৪৭) বাংলাদেশের বিআরবি গ্রুপের প্রতিষ্ঠাতা ও চেয়ারম্যান। রাষ্ট্রপতির শিল্প উন্নয়ন পুরস্কার-২০১৯–এ (বৃহৎ শিল্প) যৌথভাবে প্রথম হয়েছেন। তিনি একজন বাণিজ্যিকভাবে গুরুত্বপূর্ণ ব্যক্তি (সিআইপি)।

ব্যক্তিগত জীবন 

মুজিবুর রহমান ১৯৪৭ সালের ২৭ ডিসেম্বর কুষ্টিয়া সদর উপজেলার হাটশ হরিপুর ইউনিয়নের বোয়ালদাহ গ্রামে এক মুসলিম পরিবারে। তার পিতার নাম কিয়াম উদ্দিন মালিথা ও মাতার নাম ছিরাতুন্নেছা। ব্যক্তিগত জীবনে তিনি ২ পুত্র ও ১ কন্যা সন্তানের জনক।

কর্ম জীবন 

মুজিবুর রহমান ১৯৫৯ সালে হার্ডওয়্যার এবং সরবরাহকারী ব্যবসায়ী হিসাবে তার কর্মজীবন শুরু করেন। ১৯৭৮ সালে বিআরবি গ্রুপ প্রতিষ্ঠিত করেন।

পুরস্কার 

 শের-ই-বাংলা জাতীয় শিল্প একাডেমী স্বর্ন পদক (১৯৯৭)
 শহীদ সোহরাওয়ার্দি জাতীয় পুরস্কার (২০০১)
 আর্ক অব গোল্ডেন আমেরিকা এওয়ার্ড (১০ম)

তথ্যসূত্র 

১৯৪৭-এ জন্ম
জীবিত ব্যক্তি
কুষ্টিয়ার ব্যক্তি
বাঙালি সমাজসেবক
বাংলাদেশী শিল্পপতি
বিআরবি গ্রুপ
বরিশাল মহাশ্মশান

বরিশাল মহাশ্মশান উপমহাদেশের সবচেয়ে বড় এবং প্রায় ২০০ বছরের প্রাচীন একটি শ্মশান। ১৯২৭ সাল থেকে এই শ্মশানে  উপমহাদেশের সর্ববৃহৎ দীপাবলি উৎসব পালিত হয়ে আসছে।

অবস্থান ও গঠন 
বরিশাল নগরীর কাউনিয়ায় এই মহাশ্মশানের অবস্থান। শ্মশানটি প্রায় ২০০ বছর আগে ৫ একর ৯৬ শতাংশ জমির ওপর প্রতিষ্ঠিত হয়। নতুন পুরনো মিলিয়ে মহাশ্মশানে ৬১ হাজারেরও বেশি সমাধি রয়েছে। এরমধ্যে ৫০ হাজারের অধিক পাকা, ১০ হাজার কাঁচা মঠ রয়েছে। এছাড়া ৮০০ মঠ রয়েছে যাদের স্বজনরা এই দেশে নেই, সেসব মঠ হলুদ রং করা হয়েছে। স্বজন না থাকা মঠগুলোতে কমিটির পক্ষ থেকে মোমবাতি প্রজ্বালন করা হয়ে থাকে।

ইতিহাস 
বরিশাল নগরীর পশ্চিম কাউনিয়া ও নতুন বাজার এলাকায় ৬ একর জমির উপর এ মহাশশ্মানের জন্ম বরিশাল নগরীর পত্তনের পূর্বেই। ইতিহাস থেকে জানা যায় ধর্ণাঢ্য জমিদারদের আর্থিক সহায়তায় নতুন বাজারে প্রথম মহাশ্মশান স্থাপিত হয়। পরে তা কাউনিয়া পর্যন্ত বিস্তৃত হয়।

দীপাবলি উৎসব 
বরিশালের এই শ্মশানে ১৯২৭ সাল থেকে উপমহাদেশের সর্ববৃহৎ দীপাবলি উৎসব উদযাপিত হয়ে আসছে। প্রতি বছর পূর্ব পুরুষের সমাধিতে শ্রদ্ধা জানাতে দীপাবলির সময় ভারত, নেপালসহ দেশের বিভিন্ন স্থান থেকে ১০-১৫ হাজার মানুষ এখানে আসেন।

কালীপূজার আগেরদিন ভূত চতুর্দশীর পুন্য তিথীতে প্রতিবছর হিন্দুধর্মাবলম্বীরা তাদের প্রয়াত স্বজনদের সমাধিতে দ্বীপ জ্বালিয়ে শ্রদ্ধা নিবেদন করেন। প্রিয়জনের স্মৃতির উদ্দেশ্যে জ্বালানো মোমের আলোয় আলোকিত হয়ে ওঠে পুরো শশ্মান। পাশাপাশি প্রয়াত স্বজনদের সমাধি ফুল দিয়ে সাজিয়ে প্রয়াত প্রিয়জনের উদ্দেশে তার সমাধিস্থলে নিবেদন করেন প্রয়াতের পছন্দের নানা ধরনের খাবার। দুই দিনব্যাপী এই শ্মশানে চলে দীপাবলি উৎসব।

উল্লেখযোগ্য শেষকৃত্য 
 সত্যানন্দ দাশ - জীবনানন্দ দাশের পিতা
 সর্বানন্দা দাশ - জীবনানন্দ দাশের পিতামহ
 দেবেন্দ্রনাথ ঘোষ 
 কালিচন্দ্র ঘোষ
 মনোরমা বসু
 অশ্বিনীকুমার দত্ত - বাঙালি রাজনীতিবিদ, সমাজসেবক এবং লেখক (মৃত্যুর ৮০ বছর পর ২০১২ সালে ভারতের কেওড়াতলা মহাশ্মশান থেকে চিতাভস্য এনে এ মহামশ্মশানে স্থাপন করা হয়)

তথ্যসূত্র 

শ্মশানকালী
বরিশাল
বাংলাদেশের শ্মশান
বরিশাল বিভাগের ভবন ও স্থাপনা
জিনিয়ো ভানহোসডেন

জিনিয়ো ভানহোসডেন (; জন্ম: ২৯ জুলাই ১৯৯৯) হলেন একজন বেলজীয় পেশাদার ফুটবল খেলোয়াড়। তিনি বর্তমানে বেলজিয়ামের পেশাদার ফুটবল লিগের শীর্ষ স্তর বেলজীয় প্রথম বিভাগ এ-এর ক্লাব স্ট্যান্ডার্ড লিয়েজ এবং বেলজিয়াম জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।

২০১৪ সালে, ভানহোসডেন বেলজিয়াম অনূর্ধ্ব-১৬ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০২০ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।

প্রারম্ভিক জীবন
জিনিয়ো ভানহোসডেন ১৯৯৯ সালের ২৯শে জুলাই তারিখে বেলজিয়ামের হাসেল্টে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
ভানহোসডেন বেলজিয়াম অনূর্ধ্ব-১৬, বেলজিয়াম অনূর্ধ্ব-১৭, বেলজিয়াম অনূর্ধ্ব-১৮, বেলজিয়াম অনূর্ধ্ব-১৯ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। বেলজিয়ামের বয়সভিত্তিক দলের হয়ে তিনি প্রায় ৫ বছরে ৪০ ম্যাচে অংশগ্রহণ করে ৯টি গোল করেছেন।

২০২০ সালের ৮ই অক্টোবর তারিখে, ২১ বছর, ২ মাস ও ৯ দিন বয়সে, ডান পায়ে ফুটবল খেলায় পারদর্শী ভানহোসডেন কোত দিভোয়ারের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি কোত দিভোয়ার ১–১ গোলের ব্যবধানে জয়লাভ করেছিল। বেলজিয়ামের হয়ে অভিষেকের বছরে ভানহোসডেন সর্বমোট ১ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 

১৯৯৯-এ জন্ম
জীবিত ব্যক্তি
বেলজীয় ফুটবলার
ফুটবল রক্ষণভাগের খেলোয়াড়
স্ট্যান্ডার্ড লিয়েজের খেলোয়াড়
বেলজীয় প্রো লিগের খেলোয়াড়
বেলজিয়ামের আন্তর্জাতিক যুব ফুটবলার
বেলজিয়ামের অনূর্ধ্ব-১৭ আন্তর্জাতিক ফুটবলার
বেলজিয়ামের অনূর্ধ্ব-১৯ আন্তর্জাতিক ফুটবলার
বেলজিয়ামের অনূর্ধ্ব-২১ আন্তর্জাতিক ফুটবলার
বেলজিয়ামের আন্তর্জাতিক ফুটবলার
ইন্টার মিলানের খেলোয়াড়
জেনোয়া ক্রিকেট অ্যান্ড ফুটবল ক্লাবের খেলোয়াড়
রয়্যাল ফুটবল ক্লাব মেখেলেনের খেলোয়াড়
সেরিয়ে আ-এর খেলোয়াড়
এরেডিভিজির খেলোয়াড়
পুরুষ ফুটবল রক্ষণভাগের খেলোয়াড়
ইতালিতে প্রবাসী ফুটবলার
রেজাউল করিম (নগর পরিকল্পনাবিদ)

রেজাউল করিম একজন বাংলাদেশী নগর পরিকল্পনাবিদ। তিনি খুলনা বিশ্ববিদ্যালয়ের নগর ও গ্রামীণ পরিকল্পনা ডিসিপ্লিনের অধ্যাপক এবং বিশ্ববিদ্যালয়টির বর্তমান উপাচার্য।

শিক্ষাজীবন
রেজাউল ১৯৭৫ সালে ঢাকার তেজগাঁও পলিটেকনিক হাই স্কুল থেকে এসএসসি এবং ১৯৭৭ সালে নটর ডেম কলেজ থেকে এইচএসসি পাস করেন। তিনি ১৯৮১ সালে বাংলাদেশ কৃষি বিশ্ববিদ্যালয় থেকে কৃষি প্রকৌশলে বিএসসি এবং ১৯৮৫ সালে বাংলাদেশ প্রকৌশল বিশ্ববিদ্যালয় (বুয়েট) থেকে নগর ও অঞ্চল পরিকল্পনায় স্নাতকোত্তর ডিগ্রি অর্জন করেন। ১৯৯৫ সালে তিনি কানাডার অন্টারিওতে স্যার স্যান্ডফোর্ড ফ্লেমিং কলেজ অব অ্যাপ্লাইড আর্টস অ্যান্ড টেকনোলজি থেকে ভৌগোলিক তথ্য পদ্ধতির প্রয়োগ বিষয়ে একটি বিশেষায়িত স্নাতকোত্তর কোর্স সম্পন্ন করেন। রাজশাহী বিশ্ববিদ্যালয়ের ভূগোল ও পরিবেশ বিভাগ থেকে ২০০০ সালে তিনি পিএইচডি ডিগ্রি লাভ করেন। এছাড়া, ২০০৭ সালে তিনি যুক্তরাজ্যের লন্ডন বিশ্ববিদ্যালয়ের বার্কবেক কলেজ থেকে কমিউনিটি লিডারশিপ বিষয়ে একটি সার্টিফিকেট কোর্স সম্পন্ন করেন।

কর্মজীবন
রেজাউল করিম ১৯৮৩ থেকে ১৯৮৪ সাল পর্যন্ত বাংলাদেশ কৃষি গবেষণা কাউন্সিলে বৈজ্ঞানিক কর্মকর্তার পদে কর্মরত ছিলেন। এরপর তিনি ১৯৮৭ থেকে ১৯৮৮ সাল পর্যন্ত রাজধানী উন্নয়ন কর্তৃপক্ষে (রাজউক) শহর পরিকল্পনা পরামর্শক হিসেবে কাজ করেন। তিনি ১৯৮৮ থেকে ১৯৯১ সাল পর্যন্ত পরিকল্পনা মন্ত্রণালয়ের বাস্তবায়ন পরিবীক্ষণ ও মূল্যায়ন বিভাগে সহকারী পরিচালক হিসেবে দায়িত্ব পালন করেন। ১৯৯১ সালে তিনি খুলনা বিশ্ববিদ্যালয়ের নগর ও গ্রামীণ পরিকল্পনা ডিসিপ্লিনে সহকারী অধ্যাপক হিসেবে শিক্ষকতা শুরু করেন এবং পরবর্তীকালে ওই ডিসিপ্লিনের অধ্যাপক পদে উন্নীত হন।

অধ্যাপনার পাশাপাশি তিনি খুলনা বিশ্ববিদ্যালয়ের সিনেট ও সিন্ডিকেট সদস্য, বিজ্ঞান প্রকৌশল ও প্রযুক্তিবিদ্যা স্কুলের ডিন, ইনস্টিটিউশনাল কোয়ালিটি অ্যাস্যুরেন্স সেলের পরিচালক, ছাত্র বিষয়ক পরিচালক এবং নগর ও গ্রামীণ পরিকল্পনা ডিসিপ্লিনের প্রধানসহ বিভিন্ন গুরুত্বপূর্ণ দায়িত্ব পালন করেছেন। এছাড়া, তিনি জাতীয় ও আন্তর্জাতিক বিভিন্ন প্রতিষ্ঠানের পরামর্শক হিসেবেও কাজ করেছেন।

২০২৪ সালের ১৭ অক্টোবর তিনি খুলনা বিশ্ববিদ্যালয়ের উপাচার্য নিযুক্ত হন এবং ২০ অক্টোবর আনুষ্ঠানিকভাবে দায়িত্ব গ্রহণ করেন। উল্লেখ্য, তিনি খুলনা বিশ্ববিদ্যালয়ের শিক্ষকদের মধ্য থেকে ওই বিশ্ববিদ্যালয়ে নিয়োগপ্রাপ্ত তৃতীয় উপাচার্য।

তথ্যসূত্র

জীবিত ব্যক্তি
খুলনা বিশ্ববিদ্যালয়ের শিক্ষক
খুলনা বিশ্ববিদ্যালয়ের উপাচার্য
রাজশাহী বিশ্ববিদ্যালয়ের প্রাক্তন শিক্ষার্থী
নটর ডেম কলেজ, ঢাকার প্রাক্তন শিক্ষার্থী
বাংলাদেশ কৃষি বিশ্ববিদ্যালয়ের প্রাক্তন শিক্ষার্থী
বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
দিলীপ কুমার বড়ুয়া

দিলীপ কুমার বড়ুয়া একজন বাংলাদেশী অধ্যাপক। তিনি ঢাকা বিশ্ববিদ্যালয়ের পালি ও বুদ্ধিস্ট স্টাডিজ বিভাগের অধ্যাপক এবং কিশোরগঞ্জ বিশ্ববিদ্যালয়ের দ্বিতীয় উপাচার্য।

শিক্ষাজীবন 
দিলীপ বড়ুয়া ঢাকা বিশ্ববিদ্যালয়ের সংস্কৃত ও পালি বিভাগ থেকে ১৯৮৮ সালে স্নাতক (সম্মান) ডিগ্রি এবং ১৯৮৯ সালে স্নাতকোত্তর ডিগ্রি অর্জন করেন। স্নাতক পরীক্ষায় প্রথম শ্রেণিতে প্রথম স্থান অধিকার করার জন্য তিনি বিবেকানন্দ পুরস্কারে ভূষিত হন। পরবর্তীকালে তিনি ২০০০ সালে জাপানের আইচি গাকুইন বিশ্ববিদ্যালয় থেকে বৌদ্ধ শিক্ষা বিষয়ে পিএইচডি ডিগ্রি লাভ করেন।

কর্মজীবন 
দিলীপ কুমার বড়ুয়া ১৯৯৫ সালে ঢাকা বিশ্ববিদ্যালয়ের সংস্কৃত ও পালি বিভাগে প্রভাষক হিসেবে তার কর্মজীবন শুরু করেন। পর্যায়ক্রমে তিনি ২০০৩ সালে সহকারী অধ্যাপক এবং ২০০৬ সালে সহযোগী অধ্যাপক পদে পদোন্নতি লাভ করেন। ২০০৬ সালে সংস্কৃত ও পালি বিভাগ পৃথক হয়ে সংস্কৃত বিভাগ এবং পালি ও বুদ্ধিস্ট স্টাডিজ বিভাগ নামে দুটি স্বতন্ত্র বিভাগ যাত্রা শুরু করলে তিনি পালি ও বুদ্ধিস্ট স্টাডিজ বিভাগে শিক্ষকতা শুরু করেন। ২০০৮ সালে তিনি ওই বিভাগের অধ্যাপক পদে উন্নীত হন। অধ্যাপনার পাশাপাশি তিনি ঢাকা বিশ্ববিদ্যালয়ের পালি ও বুদ্ধিস্ট স্টাডিজ বিভাগের সভাপতি, সেন্টার ফর বৌদ্ধ হেরিটেজ অ্যান্ড কালচার-এর পরিচালক এবং জগন্নাথ হলের হাউস টিউটর হিসেবে দায়িত্ব পালন করেন। এছাড়া তিনি বাংলাদেশ বৌদ্ধ কৃষ্টি প্রচার সংঘের সাংগঠনিক সম্পাদক এবং সহ-সভাপতি হিসেবেও গুরুত্বপূর্ণ ভূমিকা পালন করেছেন।

২০২৪ সালের ১৭ অক্টোবর তিনি কিশোরগঞ্জ বিশ্ববিদ্যালয়ের দ্বিতীয় উপাচার্য হিসেবে নিয়োগ লাভ করেন।

তথ্যসূত্র

জীবিত ব্যক্তি
ঢাকা বিশ্ববিদ্যালয়ের অধ্যাপক
ঢাকা বিশ্ববিদ্যালয়ের প্রাক্তন শিক্ষার্থী
কিশোরগঞ্জ বিশ্ববিদ্যালয়ের উপাচার্য
মোহাম্মদ লুৎফুর রহমান

মোহাম্মদ লুৎফুর রহমান একজন বাংলাদেশী অধ্যাপক। তিনি চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়ের এনাটমি ও হিস্টোলজি বিভাগের অধ্যাপক এবং বিশ্ববিদ্যালয়টির বর্তমান উপাচার্য।

প্রাথমিক জীবন ও শিক্ষা 
লুৎফুর রহমানের জন্ম ময়মনসিংহ জেলার ঈশ্বরগঞ্জ উপজেলায়। তিনি ১৯৯৯ সালে বাংলাদেশ কৃষি বিশ্ববিদ্যালয় থেকে ডক্টর অব ভেটেরিনারি মেডিসিন (ডিভিএম) ডিগ্রি অর্জন করেন এবং ২০০১ সালে একই বিশ্ববিদ্যালয় থেকে এনাটমিতে মাস্টার অব সায়েন্স (এমএসসি) ডিগ্রি সম্পন্ন করেন। ২০০৭ সালে তিনি জাপানের টোকিও ইউনিভার্সিটি অব এগ্রিকালচার অ্যান্ড টেকনোলজি থেকে স্নায়ুবিজ্ঞানে পিএইচডি ডিগ্রি অর্জন করেন। এছাড়া তিনি যুক্তরাষ্ট্র, যুক্তরাজ্য, অস্ট্রেলিয়া ও জাপানের বিভিন্ন বিশ্ববিদ্যালয়ে পোস্ট ডক্টরাল গবেষণা সম্পন্ন করেন।

কর্মজীবন 
মোহাম্মদ লুৎফুর রহমান ২০০১ সালে তৎকালীন চট্টগ্রাম সরকারি ভেটেরিনারি কলেজের (২০০৬ সালে চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়ে উন্নীত) এনাটমি ও হিস্টোলজি বিভাগে প্রভাষক হিসেবে যোগদান করেন। পর্যায়ক্রমে তিনি ২০০৩ সালে সহকারী অধ্যাপক, ২০০৪ সালে সহযোগী অধ্যাপক এবং ২০১২ সালে অধ্যাপক পদে উন্নীত হন। অধ্যাপনার পাশাপাশি তিনি চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়ের সিন্ডিকেট ও একাডেমিক কাউন্সিলের সদস্য, ভেটেরিনারি মেডিসিন অনুষদের ডিন এবং এনাটামি ও হিস্টোলজি বিভাগের প্রধানসহ বিভিন্ন দায়িত্ব পালন করেন। ২০২৪ সালের ১৭ অক্টোবর তিনি চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়ের উপাচার্য নিযুক্ত হন।

তথ্যসূত্র

চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়ের উপাচার্য
জীবিত ব্যক্তি
জন্মের বছর অনুপস্থিত (জীবিত ব্যক্তি)
ময়মনসিংহ জেলার ব্যক্তি
নটর ডেম কলেজ, ঢাকার প্রাক্তন শিক্ষার্থী
বাংলাদেশ কৃষি বিশ্ববিদ্যালয়ের প্রাক্তন শিক্ষার্থী
টোকিও কৃষি ও প্রযুক্তি বিশ্ববিদ্যালয়ের প্রাক্তন শিক্ষার্থী
সিডনি বিশ্ববিদ্যালয়ের প্রাক্তন শিক্ষার্থী
কার্ডিফ বিশ্ববিদ্যালয়ের প্রাক্তন শিক্ষার্থী
চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়ের শিক্ষক
বাংলাদেশী ভেটেরিনারিয়ান
যুক্তরাজ্যের সাধারণ নির্বাচন, ফেব্রুয়ারি ১৯৭৪

ফেব্রুয়ারী ১৯৭৪ যুক্তরাজ্যের সাধারণ নির্বাচন ২৮ ফেব্রুয়ারি ১৯৭৪ তারিখে রোজ বৃহস্পতিবার অনুষ্ঠিত হয়। বিরোধীদলীয় নেতা এবং প্রাক্তন প্রধানমন্ত্রী হ্যারল্ড উইলসনের নেতৃত্বে শ্রমিক দল আগের নির্বাচনের থেকে ১৪টি আসন যোগ করে (সর্বমোট ৩০১টি), কিন্তু সংখ্যাটি সামগ্রিক সংখ্যাগরিষ্ঠতার চেয়ে সতেরোটি কম ছিল। ক্ষমতাসীন প্রধানমন্ত্রী এডওয়ার্ড হিথের নেতৃত্বে রক্ষণশীল দল ২৮টি আসন হারিয়েছে (যদিও এটি শ্রমিক দলের চেয়ে বেশি ভোট পেয়েছে)। এর ফলে একটি ঝুলন্ত পার্লামেন্ট হয়, যা ১৯২৯ সালের পর প্রথম। রক্ষণশীল নেতা হিথ উদারপন্থীদের সাথে একটি জোট চেয়েছিলেন, কিন্তু দুটি দল একটি চুক্তিতে আসতে ব্যর্থ হয়। তাই উইলসন দ্বিতীয়বারের মতো প্রধানমন্ত্রী হন, যা তার প্রথম সংখ্যালঘু সরকার। উইলসন সেপ্টেম্বরে আরেকটি আগাম নির্বাচনের ডাক দেন, যা অক্টোবরে অনুষ্ঠিত হয় এবং এর ফলে শ্রমিক দল সংখ্যাগরিষ্ঠতা পায়। ফেব্রুয়ারির নির্বাচনটি ছিল ইউরোপীয় সম্প্রদায়ের (ইসি) সদস্য রাষ্ট্র হিসেবে যুক্তরাজ্যের সাথে অনুষ্ঠিত হওয়া প্রথম সাধারণ নির্বাচন, যা ব্যাপকভাবে "কমন মার্কেট" নামে পরিচিত ছিল।

এর ফলাফলে দেখা গেছে উত্তর আয়ারল্যান্ড যুক্তরাজ্যের বাকি অংশ থেকে ব্যাপকভাবে বিচ্যুত হয়েছে, যেখানে বারোজন প্রার্থী স্থানীয় দল থেকে নির্বাচিত হয়েছেন (এদের মধ্যে এগারোজনই ইউনিয়নবাদী দলগুলির প্রতিনিধিত্ব করে) আলস্টার ইউনিয়নিস্টদের সানিংডেল চুক্তির প্রতিবাদে রক্ষণশীল দল থেকে সমর্থন প্রত্যাহার করার সিদ্ধান্তের পর। স্কটিশ ন্যাশনাল পার্টি স্কটল্যান্ডের জনপ্রিয় ভোটের ১১% থেকে ২২% এবং এর এমপিদের সংখ্যা এক থেকে সাতজনে উন্নীত করে নির্বাচনে উল্লেখযোগ্য সাফল্য অর্জন করেছে। প্লেইড কামরি ওয়েলসের একটি সাধারণ নির্বাচনে প্রার্থীদের নির্বাচিত করার ক্ষেত্রে প্রথমবারের মতো সফল হয় (এর একমাত্র পূর্ববর্তী আসনটি ১৯৬৬ সালে একটি উপ-নির্বাচনে জয়ী হয়েছিল)।

যদিও হিথের ক্ষমতাসীন রক্ষণশীল সরকার অল্প ব্যবধানে সবচেয়ে বেশি ভোট পেয়েছে, তবে বেশি দক্ষতার সাথে শ্রমিক ভোট বিতরণের কারণে রক্ষণশীলরা উইলসনের শ্রমিক দলের আসনের দিক থেকে ছাড়িয়ে গেছে। শেষ পর্যন্ত সাতজন আলস্টার ইউনিয়নিস্ট এমপির রক্ষণশীল হুইপ না নেওয়ার সিদ্ধান্ত শ্রমিক দলকে আসনের একটি পাতলা বহুত্ব দেওয়ার ক্ষেত্রে নির্ণায়ক প্রমাণিত হয়। নির্বাচিত অন্য চারজন ইউনিয়নবাদী ছিলেন কট্টরপন্থী যারা ইউইউপির সাথে যুক্ত ছিলেন না।

শ্রমিক দল এবং রক্ষণশীল উভয় দলই জনপ্রিয় ভোটের একটি উল্লেখযোগ্য অংশ হারিয়েছে, মূলত জেরেমি থর্পের নেতৃত্বে উদারপন্থী দলের কাছে, যা আগের নির্বাচনে তার ভোটের ভাগের আড়াইগুণ ভোট দিয়েছে। উদারপন্থীরা ৬০,০০,০০০ ভোটেরও বেশি ভোট পেয়েছে এবং মাত্র ১৪ জন এমপি নির্বাচিত হয়েছে। কিছু মিডিয়ার অনুমান ছিল যে উদারপন্থীরা দ্বিগুণ আসন পেতে পারে।

তথ্যসূত্র

উদ্ধৃতি

সূত্র

আরও পড়ুন 

  the standard scholarly study.

বহিঃসংযোগ 

 ইউনাইটেড কিংডম নির্বাচনের ফলাফল-সারাংশ ফলাফল 1885-1979

ইশতেহার 

   একটি ন্যায্য ব্রিটেনের জন্য দৃঢ় পদক্ষেপ , ফেব্রুয়ারি 1974 কনজারভেটিভ পার্টির ইশতেহার
 http://politicsresources.net/area/uk/man/lab74feb.htm    , ফেব্রুয়ারি 1974 লেবার পার্টির ইশতেহার
    ব্রিটেনের চেহারা পরিবর্তন করুন , ফেব্রুয়ারি 1974 লিবারেল পার্টির ইশতেহার

শ্রমিক দল (যুক্তরাজ্য) এর ইতিহাস
হ্যারল্ড উইলসন
১৯৭৪ ০১
এডওয়ার্ড হিথ
আলিমুল ইসলাম (অধ্যাপক)

আলিমুল ইসলাম একজন বাংলাদেশী কৃষিবিদ। তিনি বাংলাদেশ কৃষি বিশ্ববিদ্যালয়ের ভেটেরিনারি অনুষদের মাইক্রোবায়োলজি অ্যান্ড হাইজিন বিভাগের অধ্যাপক এবং সিলেট কৃষি বিশ্ববিদ্যালয়ের বর্তমান উপাচার্য।

শিক্ষাজীবন 
আলিমুল বাংলাদেশ কৃষি বিশ্ববিদ্যালয় থেকে ডক্টর অব ভেটেরিনারি মেডিসিন (ডিভিএম) ডিগ্রি অর্জন করেন। এরপর তিনি একই বিশ্ববিদ্যালয় থেকে এমএসসি এবং পিএইচডি ডিগ্রি অর্জন করেন। তিনি জাপানের নাগাসাকিতে অবস্থিত ইনস্টিটিউট অব ট্রপিকাল মেডিসিন (ডব্লিউএইচও রেফারেন্স সেন্টার) থেকে পোস্ট ডক্টরাল গবেষণা সম্পন্ন করেন।

কর্মজীবন 
আলিমুল ইসলাম ১৯৮৯ সালে বাংলাদেশ কৃষি বিশ্ববিদ্যালয়ের ফিজিওলজি বিভাগে প্রভাষক হিসেবে শিক্ষকতা শুরু করেন। ১৯৯৫ সালে তিনি মাইক্রোবায়োলজি অ্যান্ড হাইজিন বিভাগে সহকারী অধ্যাপক নিযুক্ত হন। ২০০০ সালে তিনি একই বিভাগে সহযোগী অধ্যাপক এবং ২০০৪ সালে অধ্যাপক পদে পদোন্নতি লাভ করেন। তিনি বহু গবেষণা প্রকল্প বাস্তবায়ন ও বৈজ্ঞানিক সম্মেলনে প্রবন্ধ উপস্থাপন করেছেন। দেশীয় ও আন্তর্জতিক জার্নালে তার শতাধিক গবেষণা নিবন্ধ প্রকাশিত হয়েছে। ২০২৪ সালের ১৭ অক্টোবর তিনি সিলেট কৃষি বিশ্ববিদ্যালয়ের উপাচার্য নিযুক্ত হন এবং ২০ অক্টোবর আনুষ্ঠানিকভাবে দায়িত্ব গ্রহণ করেন।

তথ্যসূত্র 

সিলেট কৃষি বিশ্ববিদ্যালয়ের উপাচার্য
বাংলাদেশ কৃষি বিশ্ববিদ্যালয়ের শিক্ষক
বাংলাদেশ কৃষি বিশ্ববিদ্যালয়ের প্রাক্তন শিক্ষার্থী
জন হ্যারিংটন

স্যার জন হ্যারিংটন (৪ আগস্ট ১৫৬০ – ২০ নভেম্বর ১৬১২), কেলস্টন, সমারসেট, ইংল্যান্ড-এর বাসিন্দা ছিলেন। জন জন্মসূত্রে লন্ডন-এর একজন ইংরেজ সভাসদ, লেখক এবং অনুবাদক ছিলেন। তিনি ফ্লাশ টয়লেট এর উদ্ভাবক হিসাবে পরিচিত। তিনি রানী এলিজাবেথ-I-এর দরবারে প্রভাবশালী ব্যক্তি হয়ে ওঠেন এবং "তাঁর সাহসী ধর্মপুত্র" নামে পরিচিত ছিলেন। জন তাঁর কবিতা এবং অন্যান্য রচনাগুলির কারণে রানীর সঙ্গে সম্পর্ক কখনো ভাল, কখনো খারাপ হয়ে উঠত। তিনি কেলস্টনে তাঁর বাড়িতে স্থাপিত একটি ফ্লাশ টয়লেটের পূর্বসূরির বর্ণনাকারী ছিলেন, যা এ নিউ ডিসকোর্স অফ এ স্টেল সাবজেক্ট, ক্যালড দ্য মেটামরফোসিস অফ অ্যাজাক্স (১৫৯৬) শিরোনামে প্রকাশিত হয়েছিল। এটি রাজতন্ত্রের উপর রূপকার্থ আক্রমণ গণ্য করা হয়, যা এখন তাঁর সবচেয়ে পরিচিত কাজ হিসেবে বিবেচিত হয়।

প্রারম্ভিক জীবন এবং পরিবার  

হ্যারিংটনের জন্ম ইংল্যান্ডের কেলস্টন, সমারসেট-এ, তিনি কবি স্টেপনির জন হ্যারিংটনের (আনুমানিক ১৫২৯ সালে জন্ম) এবং তাঁর দ্বিতীয় স্ত্রী ইসাবেলা মার্কহাম-এর পুত্র ছিলেন, যিনি রাণী এলিজাবেথ-I-এর প্রিভি চেম্বার-এর একজন বিশিষ্ট নারী ছিলেন। জন, লন্ডনের আলেকজান্ডার হ্যারিংটন স্টেপনি-এর নাতি ছিলেন, যার সম্পর্কে খুব বেশি কিছু জানা যায় না। তাকে নিঃসন্তান রাণী এলিজাবেথের ১০২ জন ধর্মপুত্রের একজন হিসেবে সম্মানিত করা হয়েছিল।

তিনি ইটন কলেজ এবং কিংস কলেজ, কেমব্রিজ থেকে শিক্ষা লাভ করেছিলেন। হ্যারিংটন ৬ সেপ্টেম্বর ১৫৮৩ সালে মেরি রজার্সকে বিবাহ করেন, যিনি ক্যানিংটনের জর্জ রজার্সের (স্যার এডওয়ার্ড রজার্স-এর পুত্র) এবং জেন উইন্টার-এর কন্যা ছিলেন।

এলিজাবেথ-I-এর সভাসদ  
জন আইন অধ্যয়ন করলেও জীবনের প্রথম দিকে ইংল্যান্ডের রাজ দরবারের প্রতি আকৃষ্ট হন, যেখানে তার মুক্তভাবে কথা বলার ভঙ্গি এবং কবিতা রানী এলিজাবেথের মনোযোগ আকর্ষণ করে। এলিজাবেথ তার লেখাকে উৎসাহিত করেছিলেন, কিন্তু হ্যারিংটন কখনও কখনও রাবলেসিয়ান শৈলীতে, কিছুটা বিদ্রোহী এবং মাঝে মাঝে শ্লীলতাহানির সীমানায় থাকা রচনা লিখে সীমা অতিক্রম করার প্রবণতা দেখিয়েছিলেন।

হ্যারিংটনের আরিয়োস্তো-এর অর্ল্যান্ডো ফিউরিওসো-এর অনুবাদের প্রচেষ্টার অপরাধে তাঁকে কয়েক বছরের জন্য রাজদরবার থেকে নির্বাসিত করা হয়েছিল। তাঁর অনুবাদের বিতর্কিত অংশগুলির উপর রাগান্বিত হয়ে, এলিজাবেথ তাকে বলেছিলেন যে তাকে রাজদরবার ছেড়ে যেতে হবে এবং পুরো কবিতাটি অনুবাদ না করা পর্যন্ত ফিরে আসতে পারবেন না। রানী তাকে প্রকৃতপক্ষে নির্বাসন না দিয়ে এই শাস্তি বেছে নিয়েছিলেন, তবে তিনি কাজটিকে এতটাই কঠিন মনে করেছিলেন যে অনুমান করা হয়েছিল, হ্যারিংটন এই শর্ত মানার চেষ্টা করবেন না। তবে হ্যারিংটন রানীর আদেশ অনুসরণ করার সিদ্ধান্ত নেন এবং ১৫৯১ সালে অনুবাদটি সম্পন্ন করেন। অনুবাদটি ব্যাপক প্রশংসা পায় এবং এটি এমন একটি অনুবাদ যা আজও পাঠকগণকে আকৃষ্ট করে।

তথ্যসূত্র 

১৫৬০-এ জন্ম
১৬১২-এ মৃত্যু
১৬শ শতাব্দীর উদ্ভাবক
কিংস কলেজ, কেমব্রিজের প্রাক্তন শিক্ষার্থী
ইংরেজ নাইট
ইটন কলেজে শিক্ষিত ব্যক্তি
সরকারি মীর ইসমাইল হোসেন কলেজ

সরকারি মীর ইসমাইল হোসেন কলেজ কুড়িগ্রাম জেলার অন্তর্গত রাজারহাট উপজেলার প্রাণকেন্দ্রে অবস্থিত। এটি ১৯৭৩ সালে মীর ইসমাইল হোসেনের উদ্দ্যোগে কিছু পরোপকারী সমাজকর্মীর সহায়তায় প্রতিষ্ঠিত হয়েছিল। বর্তমানে এখানে বিএ, বিএসএস ও বিবিএসে ব্যাচেলর ডিগ্রি (পাস) কোর্স এবং বাংলা, ইসলামিক ইতিহাস ও সংস্কৃতি, দর্শন, রাষ্ট্রবিজ্ঞান, অ্যাকাউন্টিং ও ব্যবস্থাপনায় ব্যাচেলর ডিগ্রি অনার্স কোর্স চালু আছে।

উপলব্ধ কোর্স
 উচ্চ মাধ্যমিক
 বিজ্ঞান 
 মানবিক 
 ব্যবসায় শিক্ষা
 এইচএসসি বিএমটি

ব্যাচেলর ডিগ্রি (পাস) কোর্স
 বিএ (পাস)
 বিএসএস (পাস)
 বিবিএস (পাস)

ব্যাচেলর ডিগ্রি অনার্স কোর্স
 বাংলা
 ইসলামিক ইতিহাস ও সংস্কৃতি
 দর্শন
 রাষ্ট্রবিজ্ঞান 
 অ্যাকাউন্টিং
 ব্যবস্থাপনা

শিক্ষার্থী 
২০২৪ সালের তথ্যানুযায়ী উচ্চ মাধ্যমিক স্তরে ৫৯১ জন, এইচএসসি বিএমটি স্তরে ৩৭৫ জন, স্নাতক (পাশ) স্তরে ৭৬৮ জন এবং স্নাতক (সম্মান) স্তরে ৯৯৫ জন মিলে মোট ২৭২৯ জন শিক্ষার্থী শিক্ষাগ্রহণ করছে।

তথ্যসূত্র

বহিঃসংযোগ
 

কুড়িগ্রাম জেলার মহাবিদ্যালয়
১৯৭৩-এ প্রতিষ্ঠিত শিক্ষাপ্রতিষ্ঠান
১৯৭৩-এ বাংলাদেশে প্রতিষ্ঠিত
জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
মামুন নদীয়া

মুক্তার হোসেন মামুন যিনি মামুন নদীয়া নামে পরিচিত একজন সুরকার ও গীতিকার। তিনি প্রায় শতাধিক গানের সুরকার ও গীতিকার। তিনি কুষ্টিয়া জেলার পুরাতন কুষ্টিয়ায় জন্মগ্রহণ করেন।

ব্যক্তিগত জীবন 
মামুন ১৯৬৪ সালের ১৮ ফেব্রুয়ারি কুষ্টিয়া জেলার হরিপুরে জন্মগ্রহণ করেন। তার পিতার নাম তাহাজ্জত আলী যিনি খোকন মিয়া পরিচিত।

মামুন নদীয়া উদাস প্রকৃতির ছিলেন। জীবন-যাপনের জন্য বাউলের জীবন বেছে নিয়েছিলেন। তিনি সর্বদা গেরুয়া পোশাক পরিধান করতেন।

উল্লেখযোগ্য রচনা 

 আমার মন না চাই
 মেরিনা তুই আমাই কাঁদালি
 আমি এক পতিতার প্রেমিক

মৃত্যু 
মামুন অল্প বয়সেই থ্যালাসেমিয়া রোগে আক্রান্ত হন। ৩১ মে ২০০৭ তারিখে তিনি মৃত্যুবরণ করেন।

তথ্যসূত্র

বহিঃসংযোগ 

মামুন নদীয়া জনপ্রিয় গীতিকার ও সুরকার

কুষ্টিয়া জেলার ব্যক্তি
১৯৬৪-এ জন্ম
২০০৭-এ মৃত্যু
বাঙালি গীতিকার
বাঙালি সঙ্গীতশিল্পী